b'\n_START_ARTICLE_\n18. prosinca u Domovinskom ratu\n_START_PARAGRAPH_\nDomovinski rat po nadnevcima: 18. prosinca u Domovinskom ratu._NEWLINE_1991._NEWLINE__NEWLINE_- Hrvatska ispunila sve uvjete EZ, rekao u Grazu predsjedniku Konferencije o Jugoslaviji lordu Peteru Carringtonu hrvatski predsjednik dr. Franjo Tu\xc4\x91man._NEWLINE__NEWLINE_- U Zagrebu odr\xc5\xbean skup "Hrvatsko prolje\xc4\x87e 1971-1991"._NEWLINE__NEWLINE_- U Podravskoj Slatini, uz posebne po\xc4\x8dasti, ispra\xc4\x87ene na posljednji po\xc4\x8dinak 43 \xc5\xbertve \xc4\x8detni\xc4\x8dkog masakra u selima pod Papukom._NEWLINE__NEWLINE_- Definitivno iseljena Vojna bolnica u Zagrebu._NEWLINE__NEWLINE_- Prognanici iz op\xc4\x87ine Slunj svjedo\xc4\x8de, nakon svog dolaska u Karlovac, o \xc4\x8detni\xc4\x8dkim zlo\xc4\x8dinima nad Hrvatima tog kraja._NEWLINE_1992._NEWLINE__NEWLINE_- U Karlovac stiglo 11 autobusa sa 450 izbjeglica iz logora Manja\xc4\x8da kod Banje Luke._NEWLINE_- Hrvati u Vojvodini zahtijevaju ustanovljenje Hrvatskog nacionalnog vije\xc4\x87a za ostvarivanje njihovih prava, izjavio dr. Bela Tonkovi\xc4\x87, predsjednik Demokratskog saveza Hrvata Vojvodine._NEWLINE__NEWLINE_- Op\xc4\x87a skup\xc5\xa1tina UN u posljednji tren odgodila glasovanja o Rezoluciji o stanju u BiH, radi uskla\xc4\x91ivanja stajali\xc5\xa1ta \xc4\x8dlanica EZ._NEWLINE_1993._NEWLINE__NEWLINE_- "Modus Vivendi" mo\xc5\xbee biti samo kratki me\xc4\x91ukorak u izgradnji povjerenja za integraciju hrvatskih okupiranih podru\xc4\x8dja u hrvatski politi\xc4\x8dki i pravni sustav i za definiranje kulturne i lokalne autonomije za Srbe na tom podru\xc4\x8dju, iznio hrvatski veleposlanik dr. Mario Nobilo u svom govoru pred Generalnom skup\xc5\xa1tinom UN._NEWLINE__NEWLINE_- U nazo\xc4\x8dnosti generala Cota na kontrolnoj to\xc4\x8dki u Turnju hrvatska i srpska strana potpisale vojno primirje od 23. prosinca 1993. do 15. sije\xc4\x8dnja 1994. godine._NEWLINE_- Dosad je oslobo\xc4\x91eno 2.718 zato\xc4\x8denika iz sabirnih centara na podru\xc4\x8dju Herceg-Bosne, izjavio Hrvatskom radiju predsjednik Hrvatske Republike Herceg-Bosne Mate Boban, dok muslimanska strana nije pustila nijednog Hrvata, no Boban se nada da \xc4\x87e svijet pritisnuti da oslobode zato\xc4\x8dene Hrvate._NEWLINE_- HDZ Neuma priop\xc4\x87enje, u kojem navodi da je Neum povijesno hrvatsko mjesto, koje je prema popisu 1991. imalo 90 posto Hrvata, a Hrvati su i katastarski posjednici 98 posto zemlji\xc5\xa1ta._NEWLINE_1994._NEWLINE__NEWLINE_- Biv\xc5\xa1i ameri\xc4\x8dki predsjednik Jimmy Carter, u svojoj "balkanskoj misiji" doputovao u Zagreb, gdje je u Predsjedni\xc4\x8dkim dvorima primio hrvatski predsjednik dr. Franjo Tu\xc4\x91man. Carter je u veleposlanstvu BiH u Zagrebu razgovarao i s bosanskohercegova\xc4\x8dkim premijerom Harisom Silajd\xc5\xbei\xc4\x87em. Nakon razgovora s predsjednikom Tu\xc4\x91manom, Carter izjavio novinarima da ohrabren putuje u Sarajevo._NEWLINE__NEWLINE_- Za Cartera je pitanje ljudskih prava sredi\xc5\xa1nje pitanje, izjavio, uo\xc4\x8di susreta s njim, Haris Silajd\xc5\xbei\xc4\x87 i naveo kako \xc4\x87e bosanskohercegova\xc4\x8dko izaslanstvo skrenuti Carteru pozornost na \xc4\x8dinjenicu da se u BiH provodi genocid._NEWLINE__NEWLINE_- U sklopu godi\xc5\xa1nje razmjene vojnih informacija \xc4\x8dlanica OESS-a prvi put su predo\xc4\x8dile opse\xc5\xbenije dokumente o svom planiranju obrane. Hrvatska je na 16 stranica, po propisima "Be\xc4\x8dkog dokumenta 92", iznijela svoje podatke i planove._NEWLINE__NEWLINE_- Postrojbe Fikreta Abdi\xc4\x87a i pobunjeni Srbi iz Hrvatske potisnuli pripadnike Petog korpusa Armije BiH i u\xc5\xa1le u Veliku Kladu\xc5\xa1u._NEWLINE_1995._NEWLINE__NEWLINE_- U Petersbergu pokraj Bonna po\xc4\x8dela konferencija o mjerama povjerenja i kontroli naoru\xc5\xbeanja na tlu biv\xc5\xa1e Jugoslavije, na kojoj sudjeluju ministri vanjskih poslova Hrvatske, Srbije i BiH, predstavnici bosanske Federacije i tzv. "republike srpske", susjednih dr\xc5\xbeava Slovenije i Makedonije, Europske unije, NATO-a, kontaktne skupine, islamskih dr\xc5\xbeava, ukupno 32 zemlje i udruge, medu kojima je 16 ministara vanjskih poslova._NEWLINE__NEWLINE_- Hrvatska vjeruje da je mirna reintegracija isto\xc4\x8dne Slavonije klju\xc4\x8dna za trajnu stabilnost u regiji. Bez toga svi \xc4\x87emo se suo\xc4\x8diti s opasnostima novih neprijateljstava i destabilizacije cijele regije s nepredvidivim posljedicama, istaknuo ministar Grani\xc4\x87 na me\xc4\x91unarodnoj konferenciji o biv\xc5\xa1oj Jugoslaviji u Bonnu._NEWLINE__NEWLINE_- Hrvatski ministar vanjskih poslova dr. Mate Grani\xc4\x87 susreo se uo\xc4\x8di po\xc4\x8detka me\xc4\x91unarodne konferencije o mjerama povjerenja i kontroli naoru\xc5\xbeanja na tlu biv\xc5\xa1e Jugoslavije u Bonnu s njema\xc4\x8dkim ministrom vanjskih poslova Klausom Kinkelom, koji je obe\xc4\x87ao njema\xc4\x8dku potporu Hrvatskoj u ponovnoj. uspostavi pregovora o integraciji Hrvatske u europske strukture._NEWLINE_- Glavni sto\xc5\xbeer vojske "Jugoslavije" objelodanio da postupno prevodi oru\xc5\xbeanu silu u stanje stalne (mirnodopske) borbene spremnosti._NEWLINE__NEWLINE_- Predstavnici UNPROFOR-a u Sarajevu potvrdili kako \xc4\x86e se prijenos ovlasti na Me\xc4\x91unarodne snage za provedbu mirovnog sporazuma (IFOR) obaviti 20. prosinca._NEWLINE__NEWLINE_- Vijest o pogibiji milanskog imama Anwae As-Sayd Shabana, koji je u Italiji optu\xc5\xbeen za terorizam i stoga tra\xc5\xbeen, navodno u sukobu s hrvatskim snagama kod \xc5\xbdep\xc4\x8da, dobila velik odjek u talijanskim glasilima. Gama al Islamyja najavila novu osvetu Hrvatskoj (poslije rije\xc4\x8dkog atentata)._NEWLINE_1996._NEWLINE__NEWLINE_- Predsjednik Tu\xc4\x91man \xc4\x8destitao Kofiju Annanu na izboru za glavnog tajnika UN-a._NEWLINE__NEWLINE_- Glavna skup\xc5\xa1tina UN-a u New Yorku Rezolucijom o BiH zahtijeva od svih strana potpun povratak izbjeglica i punu suradnju sa Sudom u Haagu.'